Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kordas Iisraeli positsiooni,
hoiatades, et läbirääkijate koostatav Iraani tuumaleppe kavand
jätab Iraanile võime luua tuumarelv vähem kui aastaga.
Iraagi šiiavõitlejad protestivad Jeemeni šiiavõitlejate toetuseks
ja kutsuvad Iisraeli hävitama.
Saudi Araabia lubas jätkata rünnakut Jeemenis,
kuni eesmärgid on saavutatud.
Iisraeli parlamenti valitud saadikud kogunesid eile
20. Knesseti ametivandetseremooniale.
President Rivlinit tervitati Knesseti väljakul tseremoonial,
kus ta jälgis auvalveparaadi.
120 värsket seadusandjat, sh peaminister Netanyahu,
kes viis parempoolse Likudi 17. märtsil otsustava võiduni,
andsid ametivande Knesseti istungitesaalis.
Hilisemal tseremoonial Chagalli saalis lubas Netanyahu,
keda süüdistati kampaania ajal araablastevastases retoorikas,
et esindab kõiki Iisraeli kodanikke ja parandab lõhed riigis.
Tahan luua valitsuse,
mis töötab eranditult kõigi Iisraeli kodanike heaks.
Esimese ülesandena parandame lõhed.
Tseremooniad toimusid ajal, mil presidendilt eelmisel nädalal
valitsuse loomiseks 42-päevase mandaadi saanud Netanyahu
peab koalitsioonikõnelusi.
Seni on Netanyahu kohtunud paremäärmuslaste ja usuparteidega.
Mõned poliitikaanalüütikud ei välista võimalust,
et sünnib ühisvalitsus vasaktsentristliku Sionistliku Liiduga,
mis aitaks Netanyahul leevendada pingeid rahvusvahelise kogukonnaga,
eriti USAga, mis jõudsid uude madalseisu,
kui Netanyahu tegi valimiste ajal avalduse Palestiina riigi vastu,
ning tema sõjaka vastuseisu tõttu tuumaleppele Iraaniga.
Peaminister Netanyahu kasutas võimalust
ja kordas Knessetis oma seisukohta,
väites, et läbirääkijate koostatav Iraani tuumaleppe kavand
jätab Iraanile võime luua tuumarelv vähem kui aastaga.
Suurim oht meie julgeolekule ja tulevikule on endiselt Iraan,
kes taotleb tuumarelva.
Näib, et Lauseanne'is koostatav lepe sillutab teed selle eesmärgi suunas
ja jätab Iraanile ilmselt maaalused tehased,
tuumareaktori Arakis ja kaasaegsed tsentrifuugid.
Kõik need asjad,
nagu meile mõne kuu eest õigustatult öeldi,
pole vajalikud rahumeelseks tuumaprogrammiks.
Aeg, mil Iraan suudab toota tuumapommiks vajaliku materjali,
ei võta aastaid, nagu alguses öeldi,
vaid meie hinnangul väheneb see vähem kui aastale,
ja ehk isegi vähemale ajale.
Samal ajal Netanyahu avaldusega
olid Iraani ja Venemaa välisministrid hommikul optimistlikud,
et eelleppeni jõutakse õhtuks.
Teised Lääne läbirääkijad olid ettevaatlikumad,
kui Teheran ja P5+1 (USA, Venemaa, Hiina, Prantsusmaa, Inglismaa
ja Saksamaa) kõnelusi päevajagu pikendasid.
Kõrge Iraani tuumaläbirääkija sõnul
on nad valmis jätkama P5+1ga kõnelusi
pärast eile aegunud tähtaega poliitilise eelleppe teemal,
mis saab aluseks lõplikule tuumaleppele.
Leping sünnib, kui kõik teemad on lahendatud.
Hetkel on lahendamata küsimusi.
Püüame leida parimaid lahendusi,
millega kõik nõustuvad
ja jätkame neid jõupingutusi, kuni lahendused käes.
Meil pole mingit kunstlikku tähtaega, kell 18, kell 19, kell 21.
Meie jaoks võib päev lõppeda homme hommikul,
nii et me ei säästa jõudu,
et leida kõigile osapooltele sobivad parimad lahendused.
Prantsuse ametniku sõnul lahkus välisminister Fabius kõnelustelt
ja lubas naasta, kui see kasulik on.
Pole selge, kas Fabiuse lahkumine tähendab suurt probleemi kõnelustel.
Hiina välisminister aga
teatas olulistest edusammudest võtmeküsimustes.
Hiina tippdiplomaat kirjeldas 4-punktilist plaani,
mis erimeelsused lahendab:
osapooli õhutatakse tugevdama poliitilist juhtkonda,
üksteisele vastu tulema, jagama protsessi faasideks
ja kaaluma teema lahendamiseks kõikehõlmavaid plaane.
Iraani toetatud rühmituste Kata'ib Hezbollah',
Asaib Ahl Al-Haq and Badr šiiavõitlejad
marssisid Iraagi pealinnas Bagdadis ja Basras,
et mõista hukka Saudi Araabia juhitud rünnak
Jeemeni Iraani toetatud šiiitlike houthi võitlejate
ja nende liitlaste vastu, kes sõdivad sunniitlike vägedega
Lääne toetatud presidendi kukutamiseks.
Läbi Bagdadi tänavate marssis ca 1000 univormis võitlejat,
kes hõikusid USA-, Iisraeli-
ja saudide vastaseid loosungeid.
Iisrael on Jumala vaenlane! Pole ühtki jumalat peale Allahi!
Avaldame meelt, et öelda neile:
kõik vabaduse eest võitlejad on teiega, Iraagi rahvas on teiega,
ja Jumala loal saate te võidu.
Surm Ameerikale!
Surm Iisraelile!
Surm Saudi kuningaperele!
Protestime, et mõista hukka sionistlik,
Iisraeli, USA, Saudi agressioon, mida juhib illegaalne koalitsioon
araabiamaa Jeemeni vastu.
Alates eelmisest neljapäevast
on Saudi Araabia juhtinud arabiamaade koalitsiooni
õhurünnakuis šiiitlike houthide vastu,
kes näitasid jõudu Araabia poolsaare vaeseimas riigis,
kui vallutasid mullu septembris Jeemeni pealinna.
Saudide sõnul tahavad nad taastada
eelmine nädal riigist põgenenud president Mansour Hadi võimu.
Houthid on liiuds Iraaniga
ja neid toetavad kaua valitsenud Salehile lojaalsed armeeüksused.
Saleh kukutati kolme aasta eest pärast Araabia kevade meeleavaldusi.
Konflikt on kaose äärel riigi kodusõjani viinud.
Rahvusvaheline kogukond ja Iisrael näevad houthide pealetungi
kui Iraani pürgimusi regioonis võimu saavutada.
Pärast eelmisel nädalal alanud õhurünnakute tuliseimat lahingut
lubas Saudi Araabia saata maaväed Jeemenisse vaid juhul,
kui see vajalikuks osutub.
Saudi välisminister kinnitas riiginõukogu ees otsustavust
jätkata rünnakut šiiitlike houthide ja nende liitlaste vastu Jeemenis.
Jeemeni julgeolek on Lahe, regiooni
ja araabiamaailma julgeoleku tähtis osa.
Me ei taotle sõda,
aga kui meid selleks sunnitakse,
oleme selleks valmis.
Operatsioon Decisive Storm
jätkab Jeemeni õiguskorra kaitsmist,
kuni Jumala abiga eesmärgini jõutakse.
Iraan mõistis hukka
Saudi agressiooni oma šiiitlike liitlaste vastu Jeemenis.
ÜRO, USA ja teised lääneriigid avaldasid operatsioonile toetust.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri